Ageniškio tvenkinys
Ageniškio tvenkinys – tvenkinys Lietuvoje, Biržų rajone, 12 km į rytus nuo Biržų. Sudarytas užtvenkus Serbentos upę (Rovėjos intakas) 0,64 km nuo jos žiočių. Tvenkinio ilgis iš šiaurės rytų į pietvakarius – 2,56 km, plotis – iki 0,21 km. Altitudė 64 m. Krantai žemi. Didesnė dalis krantų apaugusi medžiais ir krūmais, į šiaurę stūkso Bučkampio miškas. Aplinkui plyti dirbami laukai. Rytinė tvenkinio dalis labai užžėlusi vandens augalija. Vakarinėje pakrantėje įsikūręs Ageniškio kaimas, šiaurinėje – Serbentiškių, Laužadiškių kaimai. Tvenkinys įrengtas 1976 metais.